फोकल प्वाइंट में दो नई सीवरेज डिस्पोजल मोटरें फिट की गईं
फोकलप्वाइंट में दो नई सीवरेज डिस्पोजल मोटरें फिट हो गई हैं, जिससे वहां की इंडस्ट्री को भारी राहत मिली है। फोकल प्वाइंट इंडस्ट्रियल वेल्फेयर एसो. के प्रधान संदीप खोसला और मेंबरों ने इसके लिए लोकल बाडीज मंत्री अनिल जोशी का धन्यवाद किया है। उन्होंने कहा कि 30 सितंबर 2016 को जोशी और नगर निगम की टीम फोकल प्वाइंट आई थी, जहां उन्हें लंबे समय से चली रहीं रोड मेंटनेंस, स्ट्रीट लाइट, वाटर एंड सीवरेज, कंस्ट्रक्शन एंड पार्क मेंटेनेंस, कूड़ा लिफ्टिंग की मुश्किलों बारे बताया गया था। जिसपर जोशी ने निगम कमिश्नर सोनाली गिरि को इलाके की मुश्किलें पहल के आधार पर हल करने को कहा था। इसके बाद सड़कों, स्ट्रीट लाइट, कूड़ा लिफ्टिंग अन्य समस्याएं हल कर दी गईं। अब फोकल प्वाइंट के दो डिस्पोजलों पर नई मोटरें भी फिट हो गई हैं, जिससे फोकल प्वाइंट की सड़कों पर सीवरेज का पानी इकट्ठा नहीं होगा। पुरानी मोटरें हाई स्पीड पर काम करती थीं, जबकि ये मोटरें स्लो स्पीड पर रैगुलर वर्क करेंगी।
hin_Deva hin_Deva